Kristjan Liivamägi

Kristjan Liivamägi (16. juuni 1986) on Eesti majandusteadlane. Ta uurib investorite käitumist finantsturgudel ja käitumusliku rahanduse probleeme.

Haridus

2012 - 2018 õppis Tallinna Tehnikaülikooli doktorantuuris ning uuris erainvestorite käitumist finantsturgudel. 2018. aastal kaitses doktoritöö teemal "Haridus ja investori käitumine".
2008 - 2010 õppis Tallinna Tehnikaülikooli majandusteaduskonnas panganduse ja rahanduse erialal, kus ta omandas magistri kraadi 2010. aastal. Tema magistritöö teemaks oli "Kulla optimaalne osakaal erainvestori portfellis". 
2005 - 2008 õppis Tallinna Tehnikaülikooli ehitusteaduskonnas logistika erialal ning ERASMUS stipendiaadina Dresdeni Tehnikaülikoolis Saksamaal. Omandas Tallinna Tehnikaülikooli bakalaureuse kraadi 2008. aastal. 
1993 - 2005 õppis Tallinna Saksa Gümnaasiumis saksakeelse osakonna eriklassis. Lõpetas gümnaasiumi Saksamaa ja Eestimaa riikliku lõputunnistusega ning hõbemedaliga.

Ametialane tegevus

Alates aastast 2017 töötab Tallinna Tehnikaülikooli majandusanalüüsi ja rahanduse instituudi vanemlektorina ning õpetab järgnevaid aineid: finantsjuhtimine, rahanduse alused ja rahandusotsused.
Alates aastast 2015 töötab Tallinna Linnavalitsuses Linnakassa osakonna juhtivspetsialistina.
Alates aastast 2014 töötab Eesti Ettevõtluskõrgkoolis Mainor ettevõtluse õppetooli lektorina ja õpetab järgnevaid aineid: globaalne majandus ja finantsturud, juhtimisökonoomika ning finantsturud ja institutsioonid.
Aastatel 2013 kuni 2017 töötas Tallinna Tehnikaülikooli rahanduse ja panganduse õppetooli lektorina. 
Aastatel 2014 kuni 2015 töötas ettevõttes Ernst & Young Baltic AS auditiosakonna juhtivkonsultandina.
Aastatel 2011 kuni 2012 töötas Saksamaal ettevõttes Ernst & Young GmbH Wirtschaftsprüfungs-gesellschaft auditiosakonna vanemkonsultandina.
Aastatel 2009 kuni 2014 töötas ettevõttes Ernst & Young Baltic AS auditiosakonna vanemkonsultandi ja konsultandina, kus tema peamisteks tööülesanneteks olid finants- ja kindlustusettevõtete auditite juhtimine ja läbiviimine.
Osaleb aktiivselt Tallinna Tehnikaülikooli majandusteaduskonna majandusanalüüsi ja rahanduse instituudi teadustöö uurimisrühmas ning on uurimis- ja lõputööde kaitsmiskomisjoni liige ja retsensent. Juhendab panganduse, rahanduse ja finantsjuhtimise valdkonnas üliõpilaste uurimus-, bakalaureuse- ja magistritöid.
Lisaks õpetamistegevusel tegeleb ta ülikoolis aktiivselt teadustööga, mille tulemusi on ta ette kantud mitmetel rahvusvahelistel teaduskonverentsidel. Tarvo Vaarmetsa, Kristjan Liivamägi ja Tõnn Talpsepa koostöös valminud teaduartiklile "Brilliant Mind of Investors" määrati 2014. aastal Eesti Panga teaduspreemia silmapaistva panuse eest teadusesse. Samuti määras Eesti Pank teaduspreemia 2016. aastal Tarvo Vaarmetsa, Kristjan Liivamägi ja Tõnn Talpsepa teadusartiklile "How Does Learning and Education Help to Overcome the Disposition Effect", mis avaldati maailma finantsvaldkonna kolme mõjukaima teadusajakirja hulka kuuluvas teadusajakirjas Review of Finance.
Tema teadusartiklite ja teadustöödega on võimalik tutvuda Eesti Teadusinfosüsteemi kodulehel:

Kutsetunnistused ja tunnustused

Kristjan Liivamägi kuulub Audiitorkogusse ning omab vandeaudiitori ja avaliku sektori vandeaudiitori kutsetunnistust number 601.
2018 – Rein Otsasoni nimeline stipendium silmapaistvate teadustulemuste eest
2018 – Ülo Pärnitsa nimeline stipendium panuse eest Eesti haridusse
2018 – Tallinna Tehnikaülikooli majandusteaduskonna üliõpilasnõukogu poolt valitud 2017/2018. õppeaasta „Aasta õppejõuks“
2017 – Tallinna Tehnikaülikooli majandusteaduskonna üliõpilasnõukogu poolt valitud 2016/2017. õppeaasta kõige inspireerivamaks õppejõuks
2017 – Eesti Ettevõtluskõrgkooli Mainor 2016/2017 õppeaasta parima õppejõu nominendit ja magistriõppe tudengite lemmik õppejõud
2016 - Tallinna Tehnikaülikooli majandusteaduskonna üliõpilasnõukogu poolt valitud 2016. aasta parimaks loengute andjaks
2016 - Jaan Poska nimeline stipendium
2016 - Tiina Mõisa doktoriõppe stipendium
2016 - Eesti Panga teaduspreemia teadustöö eest "How Does Learning and Education Help to Overcome the Disposition Effect"
2015 - Eesti Ettevõtluskõrgkooli Mainor 2014/2015 õppeaasta parima õppejõu nominent
2014 - Eesti Panga teaduspreemia teadustöö eest "Brilliant mind of investors: how does education affect market participation, performance and risk taking"